**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2020 ԹՎԱԿԱՆԻ**

**II ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ**

**Հ Ա Շ Վ Ե Տ Վ ՈՒ Թ Յ ՈՒ Ն**

|  |  |  |
| --- | --- | --- |
| **Հաշվետվության բովանդակությունը** | | **Էջը** |
| **1.** | **Նախաբան** | **1** |
| **2.** | **Ստուգումներ**  2.1. ՀՀ Գեղարքունիքի մարզի 4 և ՀՀ Տավուշի մարզի 1 հանրակրթական ուսումնական հաստատություններ  2.2. ՀՀ 3 միջին մասնագիտական կրթական ծրագրեր իրականացնող ուսումնական հաստատություններ | **3**  **8** |
| **3.** | **Մշտադիտարկումներ** | **12** |
| **4.** | **Հետադարձ կապ**  4.1 ՀՀ կրթության տեսչական մարմնի (այսուհետ` ԿՏՄ) կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2020 թվականի II եռամսյակում ստացվելիք կատարողականների համադրման արդյունքներ  4.2. Վարչական վարույթներ  4.3. Լիազոր մարմինների կողմից ձեռնարկված միջոցառումներ | **14**  **16**  **20** |
| **5.** | **Կրթական գործընթացի գնահատման արդյունքների վերլուծություններ** | **20** |
| **6.** | **Դիմում-բողոքներ**  Ուսումնասիրություններ կամ ստուգումներ ԿՏՄ– ում ստացված կամ վերահասցեագրված դիմում-բողոքների արդյունքում | **21** |
| **7.** | **Կանխարգելիչ, աջակցման և խորհրդատվական միջոցառումներ** | **21** |
| **8.** | **Օրենսդրական առաջարկների մասին տեղեկատվություն** | **23** |

|  |
| --- |
| ՀՀ կրթության տեսչական մարմնի 2020 թվականի II եռամսյակի գործունեությունը |

|  |
| --- |
| Նախաբան |

ԿՏՄ-ն 2020 թվականի երկրորդ եռամսյակում իրականացրել է ստուգումներ, ուսումնասիրություններ, մշտադիտարկումներ, վարչական վարույթներ, խորհրդատվական, իրազեկման, աջակցման միջոցառումներ։

Համաձայն 2020 թվականի ստուգումների ժամանակացույցի` II եռամսյակում ԿՏՄ-ն ստուգումներ պետք է իրականացներ ՀՀ 20 ուսումնական հաստատություններում (4 մանկապարտեզ, 8 դպրոց, 8 նախնական և միջին մասնագիտական ուսումնական հաստատություններ)։

ՀՀ-ում սուր շնչառական` կորոնավիրուսային վարակի կանխարգելման նպատակով իրականացվող միջոցառումների շրջանակներում հանրակրթական, նախնական և միջին մասնագիտական ուսումնական հաստատություններում կրթական գործընթացի դադարեցման պատճառով ստուգումներ են իրականացվել 8 ուսումնական հաստատություններում` 40% (5 հանրակրթական և 3 միջին մասնագիտական կրթական ծրագրեր իրականացնող ուսումնական հաստատություններ)։

2020 թվականի առաջին եռամսյակում ստուգված ՀՀ 8 ուսումնական հաստատություններից 1-ը բարձր ռիսկային, 6-ը՝ միջին, 1-ը՝ ցածր ռիսկային խմբերի ուսումնական հաստատություններ են։ Բարձր ռիսկային խմբի 1 ուսումնական հաստատությունը միջին մասնագիտական կրթական ծրագրեր իրականացնող ուսումնական հաստատություն է։ Միջին ռիսկային խմբի 6 ուսումնական հաստատություններից 4-ը դպրոցներ են, 2-ը՝ միջին մասնագիտական կրթական ծրագիր իրականացնող ուսումնական հաստատություն։ Ցածր ռիսկային խմբի 1 ուսումնական հաստատությունը ևս դպրոց է:

Միջնակարգ կրթության ոլորտում 1 ստուգման միջին տևողությունը 3 աշխատանքային օր է, նախնական և միջին մասնագիտական կրթության ոլորտներում՝ 4 աշխատանքային օր:

Հանրակրթության (միջնակարգ կրթության) ոլորտի ստուգված ուսումնական հաստատություններում միջին ռիսկային միավորն ըստ ստուգաթերթերի կազմել է 4.02, իսկ միջին մասնագիտական կրթական ծրագիր իրականացնող հաստատություններում՝ 3.63 միավոր։

Համեմատելով միջին ռիսկային միավորները 2020 թվականի առաջին եռամսյակում իրականացված ստուգումների արդյունքում ձևավորված համապատասխան միավորների հետ` թե՛ միջնակարգ կրթության, թե՛ միջին մասնագիտական կրթության ոլորտներում առկա է նվազում (2020թ.՝ միջնակարգ կրթության ոլորտ՝ 10.4 միավոր, միջին մասնագիտական կրթության ոլորտ՝ 9.7 միավոր): Նույն պատկերն ենք տեսնում համեմատելով այս միավորները 2019 թվականի ստուգումների արդյունքում ձևավորված համապատասխան միավորների հետ (2019թ.՝ միջնակարգ կրթության ոլորտ՝ 11,6 միավոր, միջին մասնագիտական կրթության ոլորտ՝ 15 միավոր):

2020 թվականի առաջին եռամսյակում ՀՀ 9 դպրոցներում իրականացված ստուգումների շրջանակում դպրոցների կրթական գործընթացը գնահատվել էր համաձայն կրթության որակի գնահատման ձևաթղթի:

2020 թվականի երկրորդ եռամսյակում իրականացվել են գնահատման արդյունքների վերլուծություններ: Վերլուծությունները՝ զարգացմանը միտված առաջարկներով տրամադրվել են համապատասխան դպրոցների տնօրեններին:

ՀՀ-ում սահմանված արտակարգ դրությամբ պայմանավորված՝ 2020 թվականի երկրորդ եռամսյակում ԿՏՄ-ն իր հիմնական ռեսուրսներն ուղղել է Երևան քաղաքի համայնքային և ոչ պետական նախադպրոցական ուսումնական հաստատություններում ՀՀ պարետի 03.05.2020թ. «Անվտանգության կանոններ նախադպրոցական կրթության ոլորտի կազմակերպություններում կորոնավիրուսային հիվանդության (COVID-19) տարածման կանխարգելման նպատակով» №63 որոշման Հավելված N 13-ով (Հավելված N 12) սահմանված կանոնների պահպանման նկատմամբ իրականացվող վերահսկողությանը (մշտադիտարկումներին): Իրականացվել են 518 մշտադիտարկումներ:

Ըստ մշտադիտարկումների ընթացքում հայտնաբերված խախտումների արդյունքում կազմված արձանագրությունների, ելնելով անվտանգության կանոնների խախտումները վերացնելու անհրաժեշտությունից՝ ՀՀ պարետին են ներկայացվել Երևանի համայնքային ենթակայության 11 մանկապարտեզների գործունեության ժամանակավորապես կասեցումների վերաբերյալ 12 առաջարկություններ: ՀՀ պարետի համապատասխան որոշումներով ժամանակավորապես կասեցվել է համայնքային 11 մանկապարտեզների գործունեությունը (1-ից 7 օր տևողությամբ):

2020 թվականի 2-րդ եռամսյակում ԿՏՄ-ում ՀՀ ուսումնական հաստատություններից ստացվել են 14 դիմում-բողոքներ:

2019 թվականի 2-րդ եռամսյակի համեմատությամբ՝ դիմում-բողոքների թիվը նվազել է 53%-ով (2019թ-ի 2-րդ եռամսյակ՝ 30), իսկ նախորդ եռամսյակի համեմատությամբ (2020թ.-ի առաջին եռամսյակ՝ 27)՝ 48%-ով:

Հանրակրթության և նախնական և միջին մասնագիտական կրթության վարչությունների աշխատակիցների կողմից իրակականացվել են կանխարգելիչ, աջակցման, խորհրդատվական հեռավար միջոցառումներ:

ԿՏՄ կողմից ՀՀ կրթության, գիտության, մշակույթի և սպորտի (այսուհետ՝ ԿԳՄՍ) նախարարություն են ներկայացվել (վերջինիս առաջարկով, ինչպես նաև սեփական նախաձեռնությամբ) օրենսդրական փոփոխությունների մի շարք առաջարկություններ։

|  |
| --- |
| 2. Ստուգումներ |

***2.1. ՀՀ Գեղարքունիքի մարզի 4 և ՀՀ Տավուշի մարզի 1 հանրակրթական ուսումնական հաստատություններ***

|  |
| --- |
| ***Հիմքը`*** |

ԿՏՄ 2020 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Հանրակրթական ուսումնական հաստատությունների կողմից առավել որակյալ ուսուցում և ուսումնառություն ապահովելու նկատմամբ օրենքով սահմանված կարգով վերահսկողության իրականացումը, ինչպես նաև կրթական գործունեության ռիսկայնությունը վերլուծելու, գնահատելու, տվյալների բազայի ձևավորումը։

|  |
| --- |
| ***Ժամկետը՝*** |

2020 թվականի II եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

2017 թվականի օգոստոսի 20-ից մինչև 2020 թվականի մարտի 16-ը:

|  |
| --- |
| ***Ստուգման արդյունքները՝*** |

2020 թվականի 2-րդ եռամսյակում ստուգումներ են իրականացվել ՀՀ Գեղարքունիքի մարզի Վանևանի, Դդմաշենի, Զոլաքարի հ. 2, Ծովազարդի և ՀՀ Տավուշի մարզի Դիլիջանի Վ. Անանյանի անվան միջնակարգ դպրոցներում:

**Հաստատությունների կրթական գործունեության ստուգման արդյունքում արձանագրվել են հետևյալ բնույթի խախտումներ.**

**Դպրոցի կառավարման խորհուրդը՝**

* նիստը գումարել է սահմանված ժամկետից ուշ՝ **ՀՀ Գեղարքունիքի մարզի Վանևանի մ/դ:**

**Դպրոցի խորհրդի՝**

* անդամի լիազորությունների ժամկետը ավարտվելուց հետո խորհրդի կազմի համալրումը իրականացվել է սահմանված կարգի խախտումով՝ **ՀՀ Գեղարքունիքի մարզի Դդմաշենի մ/դ, Զոլաքարի հ. 2 մ/դ:**
* նախագահի կողմից յուրաքանչյուր եռամսյակը առնվազն մեկ անգամ նիստերը չեն գումարվել՝ **ՀՀ Տավուշի մարզի Դիլիջանի Վ. Անանյանի անվան մ/դ:**

**Տնօրենը՝**

* սահմանված կարգով չի իրականացրել մանկավարժական կադրերի ընտրությունը (համաձայն պաշտոնների անվանացանկի և պաշտոնի նկարագրի)` **4** դպրոցներում **8** խախտում (**ՀՀ Գեղարքունիքի մարզի Վանևանի մ/դ, Զոլաքարի հ. 2 մ/դ,** **Ծովազարդի մ/դ (2) , ՀՀ Տավուշի մարզի Դիլիջանի Վ. Անանյանի անվան մ/դ (4):** Այդ թվում ուսուցիչներ են՝ 7-ը **(ՀՀ Գեղարքունիքի մարզի Վանևանի մ/դ, Զոլաքարի հ. 2 մ/դ, Ծովազարդի մ/դ,** **ՀՀ Տավուշի մարզի Դիլիջանի Վ. Անանյանի անվան մ/դ (4):**
* **չի իրականացրել դպրոցի բյուջեի նախագծի քննարկումը մանկավարժական խորհրդի, ծնողական և աշակերտական խորհուրդների, կառավարման խորհրդի հետ՝ առաջարկներ ստանալու և պարզաբանումներ տալու նպատակով՝** **ՀՀ Գեղարքունիքի մարզի Վանևանի մ/դ:**
* ուսումնական պլանին համապատասխան՝ չի ապահովել կրթական ծրագրերի իրականացումը՝ **ՀՀ Գեղարքունիքի մարզի** **Դդմաշենի մ/դ:**
* նախարարության սահմանած կարգով չի կազմակերպվել սովորողների կողմից կրթական ծրագրերի յուրացման ամփոփիչ ստուգումը կամ ատեստավորումը՝**ՀՀ Գեղարքունիքի մարզի** **Դդմաշենի մ/դ:**
* սահմանված կարգով չի ձևավորել դպրոցի սովորողների համակազմը՝ **ՀՀ Տավուշի մարզի Դիլիջանի Վ.Անանյանի անվան մ/դ:**

**Տնօրենի ուսումնական աշխատանքի գծով տեղակալը** պատասխանատվություն չի կրել հաստատությունում ուսումնական ծրագրերի կատարման համար` **ՀՀ Գեղարքունիքի մարզի** **Դդմաշենի մ/դ:**

Խախտվել են ուսուցչի թափուր տեղի մրցույթի կարգի պահանջները՝ 2 դպրոցում 5 խախտում **(ՀՀ Գեղարքունիքի մարզի Զոլաքարի հ. 2 մ/դ, ՀՀ Տավուշի մարզի Դիլիջանի Վ. Անանյանի անվան մ/դ (4):**

Դպրոցի տարրական դասարաններում «Ֆիզկուլտուրա» առարկան դասավանդում են դասվարները՝ **ՀՀ Տավուշի մարզի Դիլիջանի Վ. Անանյանի անվան մ/դ:**

Ուսպլանի խախտումներ` **ՀՀ Գեղարքունիքի մարզի Վանևանի մ/դ, Դդմաշենի մ/դ:**

Սովորողների ընդունելությունը դպրոց իրականացվել է սահմանված կարգի խախտումներով` **ՀՀ Գեղարքունիքի մարզի Ծովազարդի մ/դ (պետռեգիստրում հաշվառված լինելու մասին 14 տեղեկանք), ՀՀ Տավուշի մարզի Դիլիջանի Վ. Անանյանի անվան մ/դ (2):**

Խախտվել է դպրոցին տրված հանրակրթական ծրագրերով գործունեության լիցենզիայով սահմանված սովորողների համակազմի սահմանային տեղերի թիվը՝ **ՀՀ Գեղարքունիքի մարզի Ծովազարդի մ/դ, ՀՀ Տավուշի մարզի Դիլիջանի Վ. Անանյանի անվան մ/դ:**

Դպրոցի կանոնադրությունը չի համապատասխանում օրինակելիին՝ **ՀՀ Գեղարքունիքի մարզի Վանևանի մ/դ, Դդմաշենի մ/դ, Զոլաքարի հ. 2 մ/դ, Ծովազարդի մ/դ,** **ՀՀ Տավուշի մարզի Դիլիջանի Վ. Անանյանի անվան մ/դ:**

**Խախտվել են հետևյալ իրավական ակտերի պահանջները.**

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Ուսումնական հաստատության անվանումը*** |
| ***«Հանրակրթության մասին» ՀՀ օրենք*** | |
| ***26-րդ հոդվածի 1-ին մասի պահանջ.*** *«Ուսումնական հաստատության ուսուցիչ կարող է լինել այն անձը, որը ստացել է մանկավարժական համապատասխան որակավորում (բակալավրի, մագիստրոսի, դիպլոմավորված մասնագետի կրթական աստիճանով) կամ ունի բարձրագույն կրթություն և վերջին տասը տարվա ընթացքում մանկավարժական (կամ ուսուցչական) գործունեության առնվազն 5 տարվա աշխատանքային ստաժ»։* | ***Վանևանի մ/դ, Ծովազարդի մ/դ*** |
| ***«Կրթության մասին» ՀՀ օրենք*** | |
| ***32-րդ հոդվածի 1-ին մասի պահանջ.*** *«Ուսումնական հաստատության հիմնադիր փաստաթուղթը դրա հիմնադրի (հիմնադիրների) հաստատած կանոնադրությունն է»։* | ***Վանևանի մ/դ, Դդմաշենի մ/դ, Զոլաքարի հ. 2 մ/դ, Ծովազարդի մ/դ, Դիլիջանի Վ. Անանյանի անվան մ/դ*** |
| ***«Ֆիզիկական կուլտուրայի և սպորտի մասին» ՀՀ օրենք*** | |
| ***9.1. հոդվածի «ա» մասի պահանջ.*** *«Ուսումնական հաստատությունում «Ֆիզիկական կուլտուրա» առարկան և արտադասարանական մարզական խմբում դասավանդող անձի մասնագիտական կրթությունը պարտադիր է»։* | ***Դիլիջանի Վ. Անանյանի անվան մ/դ*** |
| ***ՀՀ կառավարության՝ 14.10.2010թ. «Հայաստանի Հանրապետության ընդհանուր ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը հաստատելու մասին» N 1391-Ն որոշման պահանջներ*** | |
| ***III գլխի 1-ին կետի 1-ին ենթակետի պահանջ.*** *«Տնօրենի ուսումնական աշխատանքի գծով տեղակալը պատասխանատու է … հաստատությունում ուսումնական ծրագրերի կատարման համար»։* | ***Դդմաշենի մ/դ*** |
| ***VI գլխի 3-ին կետի 1-ին ենթակետի պահանջ. «****Հանրակրթական ուսումնական հաստատության սովորողների հետ դաստիարակչական աշխատանքների կազմակերպչի պաշտոն զբաղեցնողը պետք է ունենա բարձրագույն (բակալավր, դիպլոմավորված մասնագետ, մագիստրոս) կամ միջին մասնագիտական կրթություն՝ մանկավարժական որակավորմամբ»։* | ***Ծովազարդի մ/դ*** |
| ***XI գլխի 3-րդ կետի 1-ին ենթակետի պահանջ. «Հ****անրակրթական ուսումնական հաստատության զինղեկի պաշտոնն զբաղեցնողը պետք է ունենա բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն, սպայական կոչում»։* | ***Զոլաքարի հ. 2 մ/դ*** |
| ***ՀՀ կառավարության՝ 25.07.2002թ. N 1392-Ն (փոփ. 15.07.2010թ. N 954-Ն) որոշմամբ հաստատված «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրության պահանջներ*** | |
| ***26-րդ կետի պահանջ. «****սովորողների կողմից կրթական ծրագրերի յուրացման ամփոփիչ ստուգումը կամ ատեստավորումը․․․կազմակերպվել է նախարարության սահմանած կարգով»։* | ***Դդմաշենի մ/դ*** |
| ***37-րդ կետի պահանջ.*** *«Խորհրդի առաջին նիստը գումարվում է խորհրդի կազմի հաստատումից հետո յոթնօրյա ժամկետում»։* | ***Վանևանի մ/դ*** |
| ***41-րդ կետի պահանջ.*** *«* *Խորհրդի նիստերը գումարվում են նրա նախագահի կողմից առնվազն յուրաքանչյուր եռամսյակը մեկ անգամ…»։* | ***Դիլիջանի Վ.Անանյանի անվան մ/դ*** |
| ***48-րդ կետի 8-րդ ենթակետի պահանջ.****«Դպրոցի տնօրենը համաձայն պաշտոնների անվանացանկի և պաշտոնի նկարագրի` անցկացնում է ուսուցչի թափուր տեղի համար մրցույթը, մանկավարժական և այլ կադրերի, այդ թվում` իր տեղակալների, մասնաճյուղի, կառուցվածքային ստորաբաժանումների (մեթոդական միավորումների) ղեկավարների ընտրությունը, կնքում և լուծում է աշխատանքային պայմանագրերը, բաշխում աշխատանքը»։* | ***Վանևանի մ/դ, Զոլաքարի հ. 2 մ/դ, Ծովազարդի մ/դ, Դիլիջանի Վ. Անանյանի անվան մ/դ (4)*** |
| ***48-րդ կետի 12-րդ ենթակետի պահանջ. «Դ****պրոցի տնօրենը ուսումնական պլանին համապատասխան՝ ապահովում է կրթական ծրագրերի իրականացումը»։* | ***Դդմաշենի մ/դ*** |
| ***48-րդ կետի 18-րդ ենթակետի պահանջ.****«Դպրոցի տնօրենը …սահմանված կարգով ձևավորում է դպրոցի սովորողների համակազմը»։* | ***Դիլիջանի Վ. Անանյանի անվան մ/դ*** |
| ***53-րդ կետի 2-րդ ենթակետի պահանջ.****«****բյուջեի նախագծի մշակման աշխատանքների նախապատրաստական փուլում տնօրենը բյուջետային գործընթացին անհրաժեշտ ուղղվածություն տալու, բյուջեի մշակման աշխատանքների վերջնական արդյունքների արդյունավետությունն ապահովելու նպատակով իրականացնում է բյուջեի նախագծի քննարկումը մանկավարժական խորհրդի, ծնողական և աշակերտական խորհուրդների, կառավարման խորհրդի հետ՝ առաջարկներ ստանալու և պարզաբանումներ տալու նպատակով****»։* | ***Վանևանի մ/դ*** |
| ***ՀՀ կրթության և գիտության նախարարի՝ 26.07.2018թ. № 800-Ն հրամանով հաստատված հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների համապատասխանաբար 2018-2019 ուսումնական տարվա օրինակելի ուսումնական պլաններ»-ի պահանջներ*** | |
| ***Հավելված 1.1-ի պահանջ*** | ***Դդմաշենի մ/դ*** |
| ***ՀՀ կրթության և գիտության նախարարի 20.06.2017թ. № 711-Ն և 26.07.2018թ. № 225-Ն հրամաններով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատությունների 2019-2020 ուսումնական տարվա օրինակելի ուսումնական պլաններ»-ի պահանջներ*** | |
| ***Աղյուսակ 1-ի պահանջ*** | ***Վանևանի մ/դ*** |
| ***Հավելված 1.1-ի պահանջ*** | ***Դդմաշենի մ/դ*** |
| ***ՀՀ կրթության և գիտության նախարարի 26.07.2019թ. N 405-Ն հրամանով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատությունների 2019-2020 ուսումնական տարվա օրինակելի ուսումնական պլաններ»-ի պահանջներ*** | |
| ***Հավելված 1.1-ի պահանջ*** | ***Դդմաշենի մ/դ*** |
| ***ՀՀ կրթության և գիտության նախարարի 15.04.2013թ. N 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար մրցույթի***  ***օրինակելի կարգի» պահանջներ*** | |
| ***5-րդ կետի պահանջ.****«Մրցույթը հայտարարվում է Թափուր տեղ առաջանալու օրվանից` 7-օրյա ժամկետում: Անկախ պատճառներից մրցույթը չկայանալու դեպքում Թափուր տեղը լրացնելու համար պարբերաբար հայտարարվում է մրցույթ` մինչև հաղթող ճանաչվելը` պահպանելով սույն կարգի պահանջները»։* | ***Դիլիջանի Վ. Անանյանի անվան մ/դ*** |
| ***6-րդ կետի պահանջ.*** *«Թափուր տեղ առաջանալու օրվանից մինչև մրցույթը կայանալու, թափուր տեղը մրցութային կարգով չհամալրվելու կամ մրցույթի արդյունքում հաղթող չճանաչվելու դեպքում (անկախ պատճառներից), որոշակի ժամկետով պայմանագրով աշխատանքի կարող են ընդունվել համապատասխան մասնագիտական որակավորում ունեցող անձինք,իսկ լեռնային, բարձր լեռնային և սահմանամերձ բնակավայրերի Հաստատություններում` նաև ուսուցչի որակավորում շնորհող բուհերի հեռակա ուսուցմամբ ավարտական կուրսերի համապատասխան մասնագիտությամբ սովորողուսանողները»։* | ***Դիլիջանի Վ. Անանյանի անվան մ/դ*** |
| ***15-րդ կետի պահանջ.*** *«Մրցույթին կարող է մասնակցել Հաստատության տվյալ Թափուր տեղին ներկայացվող` «Հանրակրթության մասին» Հայաստանի Հանրապետության օրենքի 26-րդ հոդվածի 1-ին մասի պահանջներին համապատասխանող անձը»։* | ***Զոլաքարի հ. 2 մ/դ*** |
| ***ՀՀ կրթության և գիտության նախարարի՝ 24.11.2010թ. N 1640-Ն հրամանով հաստատված «Հայաստանի Հանրապետության հանրակրթական ուսումնական հաստատության սովորողի ընդունելության, տեղափոխման և ազատման կարգի» պահանջներ*** | |
| ***10-րդ կետի պահանջ.*** *«Սույն կարգի 15-րդ կետով սահմանված փաստաթղթերի առկայության և կրթական աստիճանների տևողության համապատասխանության դեպքում այլ երկրում ուսումնառությունն ընդհատած և Հայաստանի Հանրապետություն վերադարձած սովորողի դասարանը որոշվում է ներկայացված փաստաթղթերի հիման վրա»։* | ***Դիլիջանի Վ.Անանյանի անվան մ/դ (2)*** |
| ***15-րդ կետի 2-րդ ենթակետի պահանջ.****«Սովորողին դպրոց ընդունելու համար ծնողը ներկայացնում է բնակչության պետական ռեգիստրում հաշվառված լինելու մասին տեղեկանք` առաջին դասարան ընդունվելու դեպքում»։* | ***Ծովազարդի մ/դ (14)*** |
| ***ՀՀ կրթության և գիտության նախարարի՝ 18.03.2010 թ. N 113-Նհրամանով հաստատված «Պետական հանրակրթական ուսումնականհ աստատություն» ՊՈԱԿ-ի կոլեգիալ կառավարման մարմնի՝ խորհրդի ձևավորման կարգի» պահանջներ*** | |
| ***15-րդ կետի պահանջ.*** *«Օրենքով սահմանված դեպքերում` Խորհրդի անդամի լիազորությունների դադարեցման դեպքում նրան առաջադրող մարմինը 20-օրյա ժամկետում առաջադրում է նոր թեկնածու` համաձայն սույն կարգի»։* | ***Դդմաշենի մ/դ, Զոլաքարի հ. 2 մ/դ*** |
| ***20-րդ կետի պահանջ.*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` ըստ հաստատված ժամանակացույցի»։* | ***Դիլիջանի Վ.Անանյանի անվան մ/դ*** |

|  |
| --- |
| ***Ձեռնարկված միջոցառումները՝*** |

Ստուգումների արդյունքում 5 դպրոցներում հայտնաբերված կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 5 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից տնօրեններին՝ համաձայն կարգադրագրերի տրվել են կատարման համար հանձնարարականներ:Ստուգումների արդյունքներն ուղարկվել են համապատասխան լիազոր մարմինների ղեկավարներին:

***Նախնական և միջին մասնագիտական կրթության ոլորտ***

**2.2. ՀՀ 3 միջին մասնագիտական կրթական ծրագրեր իրականացնող ուսումնական հաստատություններ**

|  |
| --- |
| **Հիմքը`** |

ԿՏՄ 2020 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Նախնական և միջին մասնագիտական կրթական ծրագրեր իրականացնող ուսումնական հաստատությունների կառավարման և կրթական գործընթացի արդյունավետության բարձրացմանը նպաստելը, հաստատությունների կրթական գործունեության ռիսկայնությունը վերլուծելը:

|  |
| --- |
| ***Ժամկետը՝*** |

2020թ. II եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

2017 թվականի սեպտեմբերի 1-ից (ընդունելության գործընթացի համար՝ 2017թ. հունիսի 1-ից) մինչև ստուգումն սկսելու օրը:

|  |
| --- |
| ***Ստուգման արդյունքները՝*** |

1. թվականի 2-րդ եռամսյակում ստուգումներ իրականացվել «ՀՀ ԱԻՆ «Ճգնաժամային կառավարման պետական ակադեմիա», ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ-ներում և «Հայբուսակ» համալսարան ՍՊԸ քոլեջում:

Ստուգման ընթացքում ապահովվել է արտակարգ դրության իրավական ռեժիմով պայմանավորված աշխատանքի կազմակերպման կանոնների պահանջների պատշաճ կատարման նկատմամբ վերահսկողությունը:

«ՀՀ ԱԻՆ «Ճգնաժամային կառավարման պետական ակադեմիա» ՊՈԱԿ-ի ստուգման արդյունքում պարզվել է, որ ՀՀ կառավարության 2018 թվականի հոկտեմբերի 4-ի № 1139-Ն որոշմամբ հաստատված 3-րդ հավելվածի №№ 01-03,08 ստուգաթերթերի բովանդակությունը մասամբչի համապատասխանում ակադեմիայի գործունեություն համար նախատեսված՝ ՀՀ կառավարություն 2006 թվականի ապրիլի 27-ի № 606-Ն որոշմամբ հաստատված «Հայաստանի Հանրապետության արտակարգ իրավիճակների նախարարության ուսումնական հաստատությունում ուսմանկանոնագրքով» և ՀՀ կառավարություն 2005 թվականի հունիսի 29-ի № 1055-Ն որոշմամբ հաստատված «Ճգնաժամային կառավարման պետական ակադեմիա» կանոնադրությամբ սահմանված պահանջներին:

Ստուգման արդյունքում, ըստ ստուգաթերթերի, ՀՀ օրենսդրությամբ սահմանված նորմերի և գերատեսչական իրավական ակտերով հաստատված դրույթների խախտումներ չեն արձանագրվել:

Վերոգրյալի վերաբերյալ կազմված տեղեկանքը համապատասխան գրություններով տրամադրվել են ՀՀ [արտակարգ իրավիճակների](http://mes.am/hy/)նախարարին և ակադեմիայի ռեկտորին:

«Հայբուսակ» համալսարան ՍՊԸ-ի քոլեջի ստուգման արդյունքում պարզվել է, որ հաստատությունը չունի կանոնադրություն կամ ներքին կանոնակարգ, հաստատության տնօրենը սահմանված կարգով չի վերապատրաստվել և չունի ղեկավարման իրավունքի հավաստագիր:

Ստուգմամբ պարզվել է նաև, որ հաստատությունում իրականացվող բժշկական միջին մասնագիտական կրթական ծրագրով «Դեղագործություն» և «Բուժական կոսմետոլոգիա» մասնագիտությունները չունեն պետական հավատարամագրում:

**Խախտվել են «Կրթության մասին» ՀՀ օրենքի 32-րդ հոդվածի 1-ին մասի՝** *«Ուսումնական հաստատության հիմնադիր փաստաթուղթը դրա հիմնադրի (հիմնադիրների) հաստատած կանոնադրությունն է»*, **42-րդ հոդվածի 6-րդ մասի՝** *«Պետական ուսումնական հաստատությունները և դրանց մասնագիտությունները, ինչպես նաև ոչ պետական ուսումնական հաստատությունների բժշկական մասնագիտությունները պարտադիր պետք է անցնեն հավատարմագրման գործընթաց»,* **ՀՀ կառավարություն 2011 թվականի հունիսի 30-ի № 978-Ն որոշմամբ հաստատված «Հայաստանի Հանրապետությունում մասնագիտական կրթական ծրագրեր իրականացնող ուսումնական հաստատությունների և դրանց մասնագիտությունների պետական հավատարմագրման» կարգի 3-րդ կետի՝** *«Ինստիտուցիոնալ հավատարմագրումը պարբերաբար կրկնվող (շրջափուլային) պարտադիր գործընթաց է Հայաստանի Հանրապետության տարածքում գործող բոլոր ուսումնական հաստատությունների համար»,* **4-րդ կետի՝** *«Ծրագրային հավատարմագրումն իրականացվում է կամավորության սկզբունքով միայն ինստիտուցիոնալ հավատարմագրման դրական արդյունքի դեպքում, բացառությամբ բժշկական մասնագիտությունների կրթական ծրագրերի»* **պահանջները:**

Վերոգրյալը ներկայացվել է ՀՀ ԿԳՄՍ նախարարին, «Հայբուսակ» համալսարանի ռեկտորին, «Հայբուսակ» ՍՊԸ քոլեջի տնօրենի պաշտոնակատարին՝ հաստատության բժշկական միջին մասնագիտական կրթական ծրագրով «Դեղագործություն» և «Բուժական կոսմետոլոգիա» մասնագիտությունների պետական հավատարամագրման գործունեությունը ՀՀ օրենսդրության պահանջներին համապատասխանեցնելու ուղղությամբ միջոցներ ձեռնարկելու և արդյունքների մասին ԿՏՄ տեղեկացնելու առաջարկությամբ:

**Հաստատությունների կրթական գործունեության ստուգման արդյունքում արձանագրվել են հետևյալ բնույթի խախտումներ.**

Հաստատության տնօրենը պատշաճ չի իրականացրել կրթության բնագավառը կարգավորող ՀՀ օրեննսդրությամբ իրեն վերապահված լիազորությունները, մասնավորապես. կադրերի ընտրությունը, ուսանողների ընդունելության, վերականգնման գործընթացները.

* **կադրերի ընտրություն** (**2** հաստատություն` **2** անձ).
* **ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ (1),**
* **«Հայբուսակ» համալսարան ՍՊԸ քոլեջ (1),**
* **ուսանողների ընդունելության գործընթաց.** չի ստեղծվել ընդունելության գործընթացը սպասարկող տեխնիկական անձնակազմ, կամ ընդունող հանձնաժողովը հաստատության տնօրենի (ռեկտորի) հաստատած աշխատանքային պլանին համապատասխան չի ապահովել առկա (ստացիոնար) և (կամ) հեռակա ուսուցման ընդունելության կազմակերպումն ու անցկացումը, հաստատությանը տրված լիցենզիայով սահմանված տեղերի և կրթության հիմքի անհամապատասխանությունը, դիմորդների ընդունելության փաստաթղթերի ընդունումը և ձևակերպումը, մատյանում դիմորդների գրանցումը, ընդունելության մրցույթի անցկացումը, ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա մրցույթով անցած դիմորդներին 2 աշխատանքային օրվա ընթացքում հրամանագրումը որպես ուսանող, ընդունելության գործընթացի ավարտից հետո՝ ընդունելության ժամկետների խախտումով ՀՀ հանրակրթական ուսումնական հաստատություններից քոլեջ իրականացվել է դիմորդների ընդունելություն, հաստատության ուսումնական խմբում ուսանողների թիվը չի համապատասխանում սահմանված կարգի պահանջներին (**2** հաստատություն).
* **ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ,**
* **«Հայբուսակ» համալսարան ՍՊԸ քոլեջ,**
* **ուսանողական իրավունքի վերականգնման գործընթաց.** ուսումնական կիսամյակի ավարտին լիազորված մարմին չի ներկայացվել ուսանողի ուսանողական իրավունքի վերականգնման վերաբերյալ հաշվետվություն (**1** հաստատություն).
* **ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ.**
* Հաստատության լիցենզիաներով թույլատրված մասնագիտությունները ներառված չեն ՀՀ կառավարության հաստատած մասնագիտությունների ցանկում (**1** հաստատություն).
* **«Հայբուսակ» համալսարան ՍՊԸ քոլեջ,**
* Տնօրենի կողմից հաստատված չէ Ձեռներեցություն առարկայական ծրագիրը (մոդուլը) և ներառված չէ հաստատության ուսումնական պլաններում.
* **«Հայբուսակ» համալսարան ՍՊԸ քոլեջ:**

**Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները.**

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** |
| ***«Կրթության մասին» ՀՀ օրենք*** | |
| ***14-րդ հոդվածի 1-ին մաս.*** *«Կրթության գործընթացը կազմակերպվում է սույն օրենքին համապատասխան և կարգավորվում է ուսումնական պլաններով, առարկայական ծրագրերով, ուսումնական ժամանակացույցով և դասացուցակներով:»* | ***«Հայբուսակ» համալսարան ՍՊԸ քոլեջ*** |
| ***21-րդ հոդված 2-րդ մաս.*** *«Մասնագիտական կրթական ծրագրեր իրականացնող պետական և հավատարմագրված ոչ պետական ուսումնական հաստատությունների կրթական մասնագիտությունների ցանկը, ինչպես նաև համապատասխան մասնագիտական որակավորումների ուսուցման տևողությունը՝ ըստ մասնագիտությունների, և կրթության հիմքը, կրթության պետական կառավարման լիազորված մարմնի ներկայացմամբ, հաստատում է Հայաստանի Հանրապետության կառավարությունը:»* | ***«Հայբուսակ» համալսարան ՍՊԸ քոլեջ*** |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | |
| ***18.1-րդ հոդվածի 21-րդ մասի, 2-րդ ենթակետ****. «Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար:»* | ***ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ (1),***  ***«Հայբուսակ» համալսարան ՍՊԸ քոլեջ (1)*** |
| ***ՀՀ կրթության և գիտության նախարարի 2012 թվականի ապրիլի 5-ի N 254 հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության կարգ»*** | |
| ***9-րդ կետ.*** *«Ընդունելության գործընթացը կազմակերպելու նպատակով՝ Լիազորված մարմնի կողմից առկա (ստացիոնար) կամ հեռակա ընդունելության տեղերը հատկացվելուց հետո՝ 3 օրվա ընթացքում Հաստատությունում տնօրենի (ռեկտորի) հրամանով ստեղծվում է ընդունող հանձնաժողով և ընդունելության գործընթացը սպասարկող տեխնիկական անձնակազմ: (փոփ. 24.05.2019թ. N 05-Ն ... 5 օրվա ընթացքում)»* | ***ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ*** |
| ***12-րդ կետ.*** *«Ընդունող հանձնաժողովը սույն կարգին և Հաստատության տնօրենի (ռեկտորի) հաստատած աշխատանքային պլանին համապատասխան ապահովում է` 1)առկա (ստացիոնար) և/կամ հեռակա ուսուցման ընդունելության կազմակերպումն ու անցկացումը, 2)դիմորդների ընդունելության փաստաթղթերի ընդունումը և ձևակերպումը, մատյանում դիմորդների գրանցումը, փաստաթղթերի ընդունման մասին ստացականի լրացումը և հանձնումը, 7)ընդունելության մրցույթի անցկացումը և Հաստատություն ընդունված դիմորդներին հրամանագրելու մասին որոշման ընդունումը, 9) ընդունելությանն առնչվող անհրաժեշտ փաստաթղթերի ձեռքբերումը, ձևակերպումը,…:»* | ***«Հայբուսակ» համալսարան ՍՊԸ քոլեջ*** |
| ***47-րդ կետ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող:»* | ***«Հայբուսակ» համալսարան ՍՊԸ քոլեջ*** |
| ***51-րդ կետ.*** *«Հաստատության ուսումնական խմբում ուսանողների թիվը սահմանվում է` առկա (ստացիոնար) ուսուցման համար մինչև 25,...»* | ***«Հայբուսակ» համալսարան ՍՊԸ քոլեջ*** |
| ***ՀՀ կրթության և գիտության նախարարի 2011 թվականի դեկտեմբերի 5-ի N 1278-Ն հրամանով հաստատված «Նախնական մասնագիտական (արհեստագործական) եվ միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման կարգ»*** | |
| ***26-րդ կետ. «****Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը:»* | ***ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ*** |
| ***ՀՀ կառավարության 12.01.2006թ. N73-Ն որոշում «Նախնական մասնագիտական (արհեստագործական) և միջին մասնագիտական կրթության մասնագիտությունների ցանկը՝ ըստ կրթական ծրագրերի, ուսուցման հիմքի, ձևի, տևողության և որակավորումների՝ համաձայն N2 հավելվածի»*** | |
| ***«Հայբուսակ» համալսարան ՍՊԸ քոլեջ*** | |

|  |
| --- |
| ***Ձեռնարկված միջոցառումները՝*** |

Ըստ ստուգումների արդյունքների՝ **3** հաստատություններից **2-**ում (բացառությամբ՝ «ՀՀ ԱԻՆ «Ճգնաժամային կառավարման պետական ակադեմիա» ՊՈԱԿ-ի) հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **2** ակտ:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ «Հայբուսակ» համալսարան ՍՊԸ քոլեջի տնօրենի պաշտոնակատարին, «Հայբուսակ» համալսարանի ռեկտորին, ՀՀ ԿԳՄՍ «Աբովյանի պետական Էներգետիկական քոլեջ» ՊՈԱԿ-ի տնօրենին և ՀՀ ԿԳՄՍ նախարարությանը տրամադրվել են ակտերի մեկական օրինակները:

Խախտումների հետևանքները վերացնելու նպատակով հաստատության տնօրեններին (տնօրենի պաշտոնակատարին) տրվել են հանձնարարականներ՝ համաձայն ԿՏՄ ղեկավարի կարգադրագրերի:

|  |
| --- |
| ***3. Մշտադիտարկումներ*** |

***Վերահսկողություն Երևանի համայնքային և ոչ պետական նախադպրոցական ուսումնական հաստատություններում***

|  |
| --- |
| ***Հիմքը՝*** |

ՀՀ պարետի 03.05.2020թ. «Անվտանգության կանոններ նախադպրոցական կրթության ոլորտի կազմակերպություններում կորոնավիրուսային հիվանդության (COVID-19) տարածման կանխարգելման նպատակով» № 63 որոշման 8-րդ կետը, ԿՏՄ կանոնադրության 18-րդ կետի 7-րդ ենթակետը, ԿՏՄ ղեկավարի 22.05.2020թ. N 60-Ա (փոփոխված՝ 25.05.2020թ. N62-Ա) հրամանը:

|  |
| --- |
| ***Ժամկետը՝*** |

2020 թվականի մայիսի 25-ից հունիսի 30-ը:

|  |
| --- |
| ***Մշտադիտարկումների արդյունքները՝*** |

ՀՀ-ում արտակարգ դրության իրավական ռեժիմի շրջանակներում 2020 թվականի մայիսի 3-ից պարետի համապատասխան որոշմամբ նախադպրոցական կրթության հաստատությունների վերագործարկման արդյունքում 2020 թվականի երկրորդ եռամսյակում (մայիսի 25-ից հունիսի 30-ը) ԿՏՄ կողմից Երևան քաղաքի համայնքային և ոչ պետական մանկապարտեզներում իրականացվել է 518 մշտադիտարկում:

2020 թվականի մայիսի 26-ից ԿՏՄ-ում, ամենօրյա պարբերականությամբ, ամփոփվել է մանկապարտեզների սաների հաճախումների վերաբերյալ վարչական շրջաններից ստացված տեղեկատվությունը: Համաձայն նշված տեղեկատվության՝ 160 համայնքային ենթակայության մանկապարտեզներում սաների ցուցակային թիվը 30231 է: Օրական կտրվածքով սույն թվականի մայիսի 25-ից ինչև հունիսի 30-ը հաճախումների տոկոսային թիվը նվազել է 8.6%-ից մինչև 3.5%:

Իրականացված մշտադիտարկումների արդյունքները և մանկապարտեզների սաների հաճախումների վերաբերյալ տեղեկատվությունը ամենօրյա պարբերականությամբ ներկայացվել են Տեսչական մարմինների աշխատանքների համակարգման գրասենյակ: Շաբաթական պարբերականությամբ մշտադիտարկումների արդյունքներն ուղարկվել են Երևանի քաղաքապետին:

Ըստ մշտադիտարկումների ընթացքում հայտնաբերված խախտումների արդյունքում կազմված արձանագրությունների, ելնելով անվտանգության կանոնների խախտումները վերացնելու անհրաժեշտությունից՝ ՀՀ պարետին են ներկայացվել Երևանի համայնքային ենթակայության 11 մանկապարտեզների գործունեության ժամանակավորապես կասեցումների վերաբերյալ 12 առաջարկություններ:

ՀՀ պարետի համապատասխան որոշումներով ժամանակավորապես կասեցվել է համայնքային ենթակայության թիվ 24, 25, 40, 67, 85, 90, 94 (2 անգամ), 105, 122, 127, 134 մանկապարտեզների գործունեությունը (1-ից 7 օր տևողությամբ):

ՀՀ պարետի 10.06.2020թ. № Ց/100-2020 ցուցման համաձայն Տեսչական մարմինների համակարգման գրասենյակ է ներկայացվել ԿՏՄ կողմից իրականացված մշտադիտարկումների արդյունքում արձանագրված խնդիրների համապարփակ վերլուծությունը: Ելնելով մշտադիտարկումների արդյունքներից՝ մանկապարտեզների հետագա գործունեության նպատակահարմարության, ինչպես նաև աշխատող և սոցիալապես անապահով ծնողների երեխաների ցերեկային խնամքը կազմակերպելու այլընտրանքային եղանակների և մեխանիզմների վերաբերյալ առաջարկվել է՝

* վերանայել անբարենպաստ պայմաններում գործող մանկապարտեզների հետագա գործունեության նպատակահարմարությունը՝
* աշխատող ծնողների երեխաներին ժամանակավորապես տեղափոխելով նույն վարչական շրջանում գործող առավել բարենպաստ պայմաններ ունեցող մանկապարտեզներ,
* չաշխատող և սոցիալապես անապահով ծնողների երեխաների համար փոխհատուցել սննդի կազմակերպման գումար, որը կարող է ձևավորվել նաև անբարենպաստ պայմանների պատճառով փակված մանկապարտեզների ախտահանման միջոցների, սպառված էլեկտրաէներգիայի, գազի, ջրի վրա չծախսված միջոցներից,
* հնարավորինս սեղմ ժամկետում մանկապարտեզներն ապահովել հոսող տաք ջրով, համապատասխան ծորակներով, սպասքի լվացման անհրաժեշտ պարագաներով,
* սպասքի պահպանման տարածքն առանձնացնել սանհանգույցից,
* վերացնել տարածքների և միջավայրի վերաբերյալ արձանագրված այն խախտումները, որոնք հիմնանորոգում չեն պահանջում:

Սույն թվականի հունիսի 22-ից Երևանի համայնքային ենթակայության 160 մանկապարտեզներից գործել են 22 հերթապահ մանկապարտեզներ:

Ըստ «Մաշա», «Ստարլեթ» ՍՊԸ-ներում, «Օհանյան կրթահամալիր» ՍՊԸ-ի «Նյուտոնիկ» նախակրթարանում, «Երևանի թիվ 53 մանկապարտեզ» ՓԲԸ-ում իրականացված մշտադիտարկումների արդյունքում կազմված արձանագրությունների, ելնելով ՀՀ պարետի 03.05.2020թ. N 63 որոշման Հավելված N 13-ով սահմանված կանոնների՝ մանկապարտեզներում հայտնաբերված խախտումները վերացնելու անհրաժեշտությունից՝ մանկապարտեզների տնօրեններին առաջարկվել է եռօրյա ժամկետում վերացնել խախտումները և արդյունքների մասին տեղեկացնել տեսչական մարմնին:

Համաձայն «Երևանի թիվ 53 մանկապարտեզ» ՓԲԸ-ի, «Ստարլեթ» ՍՊԸ-ի տնօրեններից ստացված գրությունների՝ արձանագրված խախտումների հետևանքները վերացվել են:

2020 թվականի հունիսի 8-ին Սաննի մանկական ակումբում ԿՏՄ կողմից իրականացված գործունեության հիմքերի դիտարկման արդյունքում պարզվել է, որ ակումբը չունի նախադպրոցական կրթական ծրագիր իրականացնելու լիցենզիա (թույլտվություն), չի իրականացնում նախադպրոցական կրթական ծրագիր: Քանի որ ԿՏՄ-ն իրականացնում է ՀՀ պարետի՝ 03.05.2020թ. N 63 որոշմամբ (փոփոխ.՝ 03.06.2020թ. N 110-Ն) հաստատված N 13 հավելվածով («Անվտանգության կանոններ նախադպրոցական կրթության ոլորտի կազմակերպություններում կորոնավիրուսային հիվանդության (COVID-19) տարածման կանխարգելման նպատակով») սահմանված կանոնների պահպանման նկատմամբ մշտադիտարկում և վերահսկողություն, դիտարկման արդյունքները ուղարկվել են Երևան քաղաքի ոստիկանություն՝ արտակարգ դրության պայմաններում կենտրոնի հետագա գործունեության հարցը քննարկելու առաջարկով: Համաձայն ՀՀ ոստիկանության Երևան քաղաքի վարչությունից ստացված գրության՝ գրությունը վերահասցեագրվել է ՀՀ առողջապահական և աշխատանքի տեսչական մարմին:

|  |
| --- |
| ***4. Հետադարձ կապ*** |

**4.1. ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2020 թվականի II եռամսյակում ստացվելիք կատարողականների համադրման արդյունքներ**

ԿՏՄկողմից իրականացված ստուգումների արդյունքում ՀՀ 15 ուսումնական հաստատություններին (3 մանկապարտեզներ, 11 դպրոցներ, 1 քոլեջ) տրված հանձնարարականների կատարման ժամկետները լրացել են 2020 թվականի երկրորդ եռամսյակում, մինչդեռ հանձնարարականների կատարման վերաբերյալ գրություններ են ստացվել ՀՀ 11 ուսումնական հաստատություններից (2 մանկապարտեզից, 8 դպրոցներից և 1 քոլեջից):

Ստացված կատարողականների վերաբերյալ պատկերն այսպիսին է․

**Նախադպրոցական կրթության ոլորտ**

ԿՏՄկողմից ՀՀ 3 մանկապարտեզների ստուգումների արդյունքում տրված հանձնարարականների կատարման ժամկետները լրացել են 2020 թվականի երկրորդ եռամսյակում։ Մանկապարտեզներից ստացված կատարողականների և տրված հանձնարարականների համադրման քանակական պատկերն արտահայտված է ստորև բերված աղյուսակում․

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***N*** | ***Մանկապարտեզը*** | ***Հանձնարարականը*** | | | | ***Կատարված հանձնարարականներ*** | | | | ***Չկատարված հանձնարարականներ*** | | | |
| ***Կադրեր*** | ***Հաստիքներ*** | ***Գերբեռնվածություն*** | ***Այլ*** | ***Կադրեր*** | ***Հաստիքներ*** | ***Գերբեռնվածություն*** | ***Այլ*** | ***Կադրեր*** | ***Հաստիքներ*** | ***Գերբեռնվածություն*** | ***Այլ*** |
| ***1*** | ***Երևանի թիվ 24 մանկապարտեզ*** | ***2*** | ***1*** | ***1*** | ***4*** |  |  |  | ***3*** | ***2*** | ***1*** | ***1*** | ***1*** |
| ***2.*** | ***Երևանի թիվ 84 մանկապարտեզ*** | ***1*** | ***1*** | ***1*** |  | ***1*** |  | ***1*** |  |  | ***1*** | ***1*** |  |
|  | ***Ընդամենը*** | ***3*** | ***2*** | ***2*** | ***4*** | ***1*** |  | ***1*** | ***2*** | ***2*** | ***2*** | ***2*** | ***1*** |

Մանկապարտեզների տնօրենները հանձնարարականների չկատարումը (լիցենզիա, կադր, գերբեռնվածություն, զարգացնող միջավայր, հաստիքներ) հիմնավորում են ՀՀ-ում սահմանված արտակարգ դրությամբ: Երևանի թիվ 82 մանկապարտեզից կատարողականի վերաբերյալ գրություն չի ստացվել, ինչի արդյունքում ռիսկը ավելացել է 20 կշռային միավորով:

***Հանրակրթության (միջնակարգ կրթության) ոլորտ***

ԿՏՄկողմից իրականացված ստուգումների արդյունքում ՀՀ 11 դպրոցների ստուգումների արդյունքում տրված հանձնարարականների կատարման ժամկետները լրացել են 2020 թվականի երկրորդ եռամսյակում, մինչդեռ հանձնարարականների կատարման վերաբերյալ գրություններ ստացվել են 8 դպրոցներից։ Դպրոցներից ստացված կատարողականների և տրված հանձնարարականների համադրման քանակական պատկերն արտահայտված է ստորև բերված աղյուսակում․

|  |  |  |  |  |  |  |
| --- | --- | --- | --- | --- | --- | --- |
| **ՀՀ 11 դպրոցների ստուգումների արդյունքում ԿՏՄ ղեկավարի կարգադրագրերի համաձայն տրված հանձնարարականների և հաստատություններից ստացված կատարողականների վերաբերյալ տեղեկատվություն** | | | | | | |
| **Ուսումնական հաստատությունը** | **Տնօրենին տրված կարգադրագիր** | | | **Տնօրենից ստացված կատարողական** | | |
| **Կադրեր** | **Ուսպլան** | **Այլ** | **Կադրեր** | **Ուսպլան** | **Այլ** |
| **ՃՇՀԱՀ Մ. Աբեղյանի անվան ա/դ** | **2** | **5** | **3** | **0** | **1+4\*** | **1+1\*** |
| **Երևանի հ. 135 հ/դ** | **5** | **0** | **2** | **2+1\*** | **0** | **1+1\*** |
| **ՀՀ Արմավիրի մարզի Նոր Արմավիրի մ/դ** | **0** | **0** | **3** | **0** | **0** | **3** |
| **ՀՀ Արմավիրի մարզի Մուսալեռի մ/դ** | **5** | **0** | **3** | **5\*** | **0** | **2+1\*** |
| **ՀՀ Արմավիրի մարզի Արևիկի մ/դ** | **1** | **0** | **3** | **0** | **0** | **2\*** |
| **ՀՀ Կոտայքի մարզի Բյուրեղավանի հ/դ** | **0** | **0** | **4** | **0** | **0** | **2** |
| **ՀՀ Շիրակի մարզի Սառնաղբյուրի մ/դ** | **1** | **0** | **2** | **1\*** | **0** | **1+1\*** |
| **ՀՀ Շիրակի մարզի Ամասիայի մ/դ** | **0** | **0** | **4** | **0** | **0** | **2+1\*** |
| **Ընդամենը** | **14** | **5** | **24** | **2+7\*** | **1+4\*** | **12+7\*** |

**\*՝ ընթացքի մեջ է:**

Երևանի հ.հ. 21, 22 հիմնական, ՀՀ Շիրակի մարզի Գյումրու հ. 37 ավագ դպրոցներից կատարողականի վերաբերյալ գրություններ չեն ստացվել, ինչի արդյունքում ռիսկը ավելացել է 20 կշռային միավորով:

Հաստատություններից ստացված կատարողականների ուսումնասիրության արդյունքում ունենք հետևյալ պատկերը․

* կադրային խախտումների վերաբերյալ 14 հանձնարարակններից կատարվել են 2-ը (14%)՝ մանկավարժների պաշտոններում նշանակվել են համապատասխան որակավորում ունեցող անձինք։ Հանձնարարականներից 7-ն ընթացքի մեջ են՝ համապատասխան որակավորում չունեցող անձինք ազատվել են պաշտոնից, սակայն նոր նշանակումներ դեռ չեն եղել: Հանձնարարականներից 6-ը չեն կատարվել:,
* ուսումնական պլանի պահանջի խախտմանը վերաբերող 5 հանձնարարականներից կատարվել է 1-ը, 4-ը կկատարվեն նոր ուսումնական տարում,
* այլ բնույթի 24 հանձնարարականներից 12-ը կատարվել են (խորհրդի անդամի լիազորությունների սահմանված կարգով դադարեցում, ծնողական խորհրդի նիստերի արձանագրությունների սահմանված կարգով կազմում, առողջ բարոյահոգեբանական մթնոլորտի ապահովում, դասարանների ձևավորումը սահմանված կարգին համապատասխանեցում, ուսուցիչների պաշտոնային պարտականությունների նկատմամբ վերահսկողություն և այլն), 7-ն ընթացքի մեջ են (հանրակրթական ծրագրերի իրականացման լիցենզիայի առկայություն, դպրոցի տարրական դասարաններում սովորողների լիցենզիայի հավելվածով սահմանված սովորողների համակազմի սահմանային թվերին համապատասխանեցում, կանոնադրությունների համապատասխանեցում օրինակելիին):

Հանձնարարականների չկատարումը հիմնականում պայմանավորված է ՀՀ-ում սահմանված արտակարգ դրությամբ:

***Նախնական և միջին մասնագիտական կրթության ոլորտ***

ՆՄՄԿ ոլորտի ուսումնական հաստատություններից հանձնարարականների կատարման ժամկետը 2020 թվականի 2-րդ եռամսյակում սահմանված ժամկետում կատարողական պետք է ներկայացներ 1 հաստատություն.

ՀՀ ԿԳՆ «Գյումրու Կարա-Մուրզայի անվան պետական երաժշտական քոլեջ» ՊՈԱԿ-ը կատարողականը ներկայացրել է սահմանված ժամկետում, համաձայն որի՝ 4 հանձնարարականներից 2-ը կատարվել են, իսկ 2-ը չեն կատարվել, ընթացքի մեջ են:

Համաձայն կատարողականի վերաբերյալ գրության Գյումրու երաժշտական դպրոցների տնօրենների հետ կնքվել են ուսումնական պրակտիկաների պայմանագրեր, մանկավարժական պրակտիկաները անց են կացվում երաժշտական դպրոցներում: Վերականգնված ուսանողների հետ կնքվել են նոր պայմանագրեր: Ուսումնական պլաններում և առարկայական ծրագրերում նախատեսվող փոփոխություններն ընթացքի մեջ են:

**4.2. Վարչական վարույթներ**

|  |
| --- |
| ***Հիմքը՝*** |

ԿՏՄ աշխատանքային ծրագիրը, ԿՏՄ ղեկավարի համապատասխան հրամանը:

|  |
| --- |
| ***Նպատակը՝*** |

ԿՏՄ կողմից 2018 թվականի ընթացքում Երևան քաղաքի 21 նախադպրոցական, 2 հանրակրթական և 1 նախնական մասնագիտական (արհեստագործական) ուսումնական հաստատություններում (այսուհետ՝ նաև հաստատություն) իրականացված ստուգումների արդյունքում հայտնաբերված խախտումների հետևանքները վերացնելու վերաբերյալ հաստատությունների տնօրեններին ԿՏՄ ղեկավարի կողմից տրված հանձնարարականների (կարգադրագրերի) կատարումը պարզելը, դրանց արդյունքների հիման վրա ուսումնական հաստատությունների գործունեության ռիսկերը վերագնահատելը, ըստ անհրաժեշտության՝ մեթոդական աջակցություն ցուցաբերելը և հանձնարարականների չկատարման դեպքում համապատասխան վարչական ակտ ընդունելը:

|  |
| --- |
| ***Վարչական վարույթի արդյունքներ*** |

Հաստատություններից 2-ը (1 ուսումնարան, 1 դպրոց) ՀՀ ԿԳՄՍ նախարարության, իսկ 22-ը (1 դպրոց, Երևանի Աջափնյակ և Դավթաշեն վարչական շրջանների 21 մանկապարտեզներ)՝ Երևանի քաղաքապետարանի ենթակայության են:

Իրականացված վարչական վարույթի արդյունքում ԿՏՄ ղեկավարի 01.06.2020թ. N65-Ա հրամանի համաձայն՝ վարչական վարույթը կարճվել է ՀՀ ԿԳՄՍՆ Երևանի N 9 արհեստագործական պետական ուսումնարան ՊՈԱԿ-ի նկատմամբ՝ վերջինիս կողմից խախտումների հետևանքները վերացնելու հիմքով, վարչական ակտ է ընդունվել 23 հաստատությունների նկատմամբ՝ վերջիններիս կողմից խախտումների հետևանքները չվերացնելու կամ խախտումների հետևանքները սահմանված ժամկետում չվերացնելու հիմքով:

Վարչական վարույթի արդյունքում իրականացվել է նաև հաստատությունների ռիսկայնության վերագնահատում՝ ՀՀ կառավարության 2019 թվականի օգոստոսի 22-ի «ՀՀ կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու մասին» N 1153-Ն որոշմամբ հաստատված հավելվածի 32-րդ կետի համաձայն:

21 մանկապարտեզներում իրականացված ստուգումների արդյունքում ԿՏՄ ղեկավարի կողմից տրված 56 հանձնարարականներից կատարվել են 20-ը, մասամբ են կատարվել՝ 7-ը, չեն կատարվել՝ 29-ը:

Ռիսկերի վերագնահատման արդյունքում 6 մանկապարտեզների ռիսկային միավորներն ավելացել են 20-ական, 15 մանկապարտեզների դեպքում՝ 5-ական կշռային միավորով:

Կատարված, մասամբ կատարված, չկատարված հանձնարարականների տոկոսային համամասնությունն ըստ խախտումների տեսակների արտահայտված է ստորև բերված դիագրամում.

Ըստ մանկապարտեզների տնօրենների՝ գերբեռնված խմբերի առկայությունը պայմանավորված է լիազոր մարմնի բանավոր հրահանգով, ըստ որի՝ թույլատրվել է խմբերի մինչև 10% գերբեռնվածություն:

Պակաս հաստիքային միավորների խնդիրը հիմնականում բյուջեից այս նպատակով հատկացված միջոցների սղությունն է:

Դպրոցներում տրված հանձնարարականների թիվը 12 է՝ Երևանի երաժշտական թիվ 13 հատուկ դպրոց ՊՈԱԿ՝ 8, Երևանի Ա. Չեխովի անվան հ. 55 հիմնական դպրոց ՊՈԱԿ՝ 4: Կատարվել են հանձնարարականներից 7-ը, ընթացքի մեջ է՝ 2-ը, չի կատարվել՝ 3-ը:

Երևանի Ա. Չեխովի անվան հ. 55 հիմնական դպրոց ՊՈԱԿ-ում չկատարված հանձնարարականներ չկան, 1-ն ընթացքի մեջ է, կատարվել են 3-ը:

Երևանի երաժշտական թիվ 13 հատուկ դպրոց ՊՈԱԿ-ում չեն կատարվել հանձնարարականներից 3-ը, 1-ն ընթացքի մեջ է, կատարվել են 4-ը:

Երևանի երաժշտական թիվ 13 հատուկ դպրոց ՊՈԱԿ-ի գործող կանոնադրությունը հակասում է ՀՀ օրենսդրությանը, դպրոցում սահմանված կարգով չեն կազմակերպվել և անցկացվել դպրոցականների առարկայական օլիմպիադաները, կրթական գործընթացի կազմակերպումը չի իրականացվել ուսումնական պլանին համապատասխան, սովորողների գիտելիքների յուրացման որակի նկատմամբ պատշաճ վերահսկողության իրականացումն ընթացքի մեջ է: Ուսուցչի թափուր տեղի համար մրցույթի անցկացմանը, կադրային 2 խախտումներին վերաբերող հանձնարարականները կատարվել են:

Երևանի Ա. Չեխովի անվան հ. 55 հիմնական դպրոց ՊՈԱԿ-ում տարրական դասարաններում «Տեխնոլոգիա» առարկայի դասավանդումը, 3-րդ օտար լեզվի ուսումնասիրությունն իրականացվում են սահմանված կարգով: Կադրային խախտմանը վերաբերող հանձնարարականը ևս կատարված է: Դպրոցում սովորողների թվերի համապատասխանեցումը ՀՀ ԿԳՄՍ նախարարի համապատասխան հրամաններով տրված տարրական և հիմնական կրթական գործունեության լիցենզիաների հավելվածներով սահմանված սովորողների սահմանային տեղերի թվին՝ ընթացքի մեջ է:

Ռիսկերի վերագնահատման արդյունքում 2 դպրոցների ռիսկային միավորներն ավելացել են 5-ական կշռային միավորով:

|  |
| --- |
| ***Ձեռնարկված միջոցառումներ*** |

Իրականացված վարչական վարույթի արդյունքները ներկայացվել են համապատասխան լիազոր մարմինների ղեկավարներին, մանկապարտեզների դեպքում՝ նաև համապատասխան վարչական շրջանների ղեկավարներին, հաստատությունների տնօրեններին:

Ելնելով իրականացված վարչական վարույթի արդյունքներից, առաջարկվել է միջոցներ ձեռնարկել հաստատություններում հայտնաբերված խախտումների հետևանքները վերացնելու ուղղությամբ և յուրաքանչյուր հաստատության մասով ձեռնարկված միջոցառման արդյունքների մասին տեղեկացնել տեսչական մարմնին:

Աջափնյակ վարչական շրջանի ղեկավարին առաջարկվել է նաև կարգապահական տույժ կիրառել վարչական վարույթի արդյունքում ռիսկը 20 միավորով ավելացված հաստատությունների նկատմամբ:

Վարչական վարույթի արդյունքների վերաբերյալ վերլուծությունը տրամադրվել է ՀՀ ԿԳՄՍ նախարարին՝ առկա խնդիրների լուծման ուղղությամբ միջոցներ ձեռնարկելու և արդյունքների մասին ԿՏՄ տեղեկացնելու առաջարկով:

Վարչական վարույթի արդյունքների վերաբերյալ վերլուծությունը հրապարակվել է ԿՏՄ [*eib.am*](file:///C:\Users\User\AppData\Roaming\Microsoft\Word\eib.am) կայքում:

|  |
| --- |
| ***Հետադարձ կապ*** |

Երևանի քաղաքապետի տեղակալից ստացված գրության համաձայն՝

* Երևանի Ա. Չեխովի անվան հ. 55 հիմնական դպրոց ՊՈԱԿ-ի փաստացի սովորողների թիվը սահմանային թվին համապատասխանեցնելու մասին հանձնարարակնն ընթացքի մեջ է: Մասնավորաբար, սահմանափակվել է 1-ին դասարանի ընդունելությունը՝ 8-ի փոխարեն ձևավորվել է 4 դասարան, ինչով կապահովվի սովորողների փաստացի և սահմանային թվերի համապատասխանությունը.
* նախադպրոցական ուսումնական հաստատությունների երեխաների խմբերի խտությունը և լիցենզիայով նախատեսված երեխաների տարիքային խմբերի համակազմի սահմանային թվերը 2020-2021 ուսումնական տարում կհամապատասխանեցվեն կրթության պետական կառավարման լիազորված մարմնի սահմանած նորմատիվներին.
* մանկապարտեզների հաստիքացուցակները կազմելիս հաշվի են առնվում հաստատությունների ֆինանսական հնարավորությունները:

Աջափնյակ վարչական շրջանի ղեկավարից ստացված գրության համաձայն՝ մինչև ուսումնական տարվա սկիզբ յուրաքանչյուր մանկապարտեզ կդիմի քաղաքապետարանի ֆինանսական վարչություն, որպեսզի հաստիքացուցակները համապատասխանեցվեն օրինակելի հաստիքացուցակների պահանջներին, իսկ սեպտեմբերին՝ հաստատությունների խմբերում երեխաների թիվը կհամապատասխանեցվի սահմանված նորմատիվներին:

**4.3. Լիազոր մարմինների կողմից ձեռնարկված միջոցառումներ**

Հիմք ընդունելով ԿՏՄ 2020 թվականի I եռամսյակի ստուգումների արդյունքները՝ «Աբովյանի կրթահամալիր» ՊՈԱԿ-ի տնօրենի նկատմամբ ՀՀ ԿԳՄՍ նախարարի կողմից կիրառվել է կարգապահական տույժ՝ նկատողություն:

|  |
| --- |
| ***5. Կրթական գործընթացի գնահատման արդյունքների վերլուծություններ*** |

|  |
| --- |
| ***Հիմքը՝*** |

ԿՏՄ աշխատանքային ծրագիրը:

|  |
| --- |
| ***Նպատակը`*** |

Գնահատել դպրոցների թույլ և ուժեղ կողմերը՝ կրթական գործունեության տեսանկյունից:

|  |
| --- |
| ***Ժամկետը՝*** |

2020 թվականի երկրորդ եռամսյակ:

|  |
| --- |
| ***Կրթական գործընթացի գնահատման արդյունքներ՝*** |

2020 թվականի առաջին եռամսյակում Երևանի 3, ՀՀ Արմավիրի մարզի 2, ՀՀ Շիրակի մարզի 3, ՀՀ Կոտայքի մարզի 1 հանրակրթական ուսումնական հաստատություններում իրականացված ստուգումների շրջանակում դպրոցների կրթական գործընթացը գնահատվել է համաձայն կրթության որակի գնահատման ձևաթղթի: Ձևաթուղթը բաղկացած է «Կառավարման խորհուրդ», «Տնօրեն», «Ուսուցիչ», «Ուսումնական միջավայր» հավելվածներից, ինչպես նաև «Սովորողի կողմից ուսուցչի գործունեության գնահատման հարցաթերթ»-ից և «Ծնողի հարցաթերթիկ»-ից։ Գնահատվել են դպրոցի կառավարման խորհրդի և տնօրենի գործունեությունը, ուսումնական միջավայրը և 7-11-րդ դասարաններում դասավանդող «Հայոց լեզու», «Մաթեմատիկա», «Ինֆորմատիկա» առարկաների ուսուցիչները:

Յուրաքանչյուր հավելվածում գնահատման սանդղակը բաղկացած է 5 մակարդակից` «գերազանց», «շատ լավ», «լավ», «բավարար», «անբավարար»:

Միևնույն ժամանակ նշված ուսուցիչներից յուրաքանչյուրի դասավանդած 7-11-րդ դասարանների սովորողների առնվազն 30%-ի կողմից լրացվել են հարցաթերթիկներ ուսուցիչների կրթական գործունեության վերաբերյալ: Նույն դասարանների սովորողների ծնողների կողմից (անանուն) լրացվել են «Ծնողի հարցաթերթիկ»-ը:

7-11-րդ դասարաններում սովորողների մնացորդային գիտելիքների ստուգման նպատակով տրվել են գրավոր աշխատանքներ «Հայոց լեզու», «Հանրահաշիվ», «Ինֆորմատիկա» առարկաներից: «Հայոց լեզու» առարկայից տրվել է թելադրություն, «Հանրահաշիվ» առարկայից՝ գրավոր առաջադրանքներ , «Ինֆորմատիկա» առարկայից՝ թեստային աշխատանք:

Ուսումնասիրվել են նաև 7-11-րդ դասարանների սովորողների նախորդ ուստարվա նշված առարկաների ամփոփիչ գրավոր աշխատանքների արդյունքները:

Կրթական գործընթացի գնահատման արդյունքների վերլուծության արդյունքում յուրաքանչյուր հաստատության մասով առանձնացվել են դպրոցի կողմից արդյունավետ իրականացվող և զարգացման ենթակա գործառույթները:

Վերլուծությունները՝ համապատասխան առաջարկներով տրամադրվել են դպրոցների տնօրեններին:

|  |
| --- |
| ***6. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2020 թվականի II եռամսյակ:

|  |
| --- |
| ***Դիմումներն ըստ մարզերի և ուսումնական հաստատությունների*** |

2020թ. II եռամսյակում ԿՏՄ-ում ՀՀ ուսումնական հաստատություններից ստացվել են 14 դիմում-բողոքներ: Դիմում-բողոքների վերաբերյալ հաշվետվությունը հրապարակվել է [eib.am](file:///C:\Users\User\Downloads\eib.am) կայքում։

|  |
| --- |
| ***7. Կանխարգելիչ, աջակցման և խորհրդատվական միջոցառումներ*** |

**ԿՏՄ կողմից իրականացվող կանխարգելիչ միջոցառումներ**

|  |
| --- |
| ***Հիմքը՝*** |

ԿՏՄ 2020 թվականի տարեկան գործունեության ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

***Հանրակրթության վարչություն***

*Նախադպրոցական կրթության ոլորտում՝* վերահսկողական գործընթացից առաջ իրավական, մասնագիտական և մեթոդական աջակցություն ապահովելու նպատակով`հանրակրթության վարչության աշխատակիցների կողմից ***ՀՀ Շիրակի մարզի (07.05.2020թ.)*** Անիի համայնքապետարանի` կրթության հարցերը համակարգող ներկայացուցչի և Մարալիկ, Սառնաղբյուր, Լանջիկ, Փոքր Մանթաշ համայնքների, ***ՀՀ Լոռու մարզի*** ***(24.06.2020թ.)*** Ալավերդի համայնքի թիվ 1, 2, 3, 4, 5, 6, 7, Հաղպատ, Աքորի գյուղերի նախադպրոցական ուսումնական հաստատությունների տնօրենների համար անցկացվել է հեռավար խորհրդատվություն:

Քննարկվել են ստուգումների գործընթացից առաջ ուսումնական հաստատությունների տնօրեններին իրավական, մասնագիտական և մեթոդական աջակցություն տրամադրելու վերաբերյալ հարցերը, ինչպես նաև մասնակիցները ծանոթացել են ԿՏՄ 2020 թ. տարեկան գործունեության ծրագրով և ստուգումների ժամանակացույցով նախատեսված առաջիկա վերահսկողական գործընթացներին (հարցաշար, ձևաթղթեր, ստուգաթերթեր համապատասխան փաստաթղթեր և այլն), կրթության ոլորտը կարգավորող ՀՀ օրենսդրությանը՝ հնարավոր խախտումները կանխելու և հանրային շահերի պաշտպանությունն ապահովելու նպատակով:

Միջոցառման մասնակիցների հնչեցրած հարցերը հիմնականում վերաբերել են ստուգման գործընթացին:

*Հանրակրթության ոլորտում՝* վերահսկողական գործընթացից առաջ իրավական, մասնագիտական և մեթոդական աջակցություն ապահովելու նպատակով`

***ՀՀ Արարատի մարզ***

2020 թ. մայիսի 13-ին և 14-ին ԿՏՄ հանրակրթության վարչության գլխավոր մասնագետի կողմից անցկացվել է հեռավար խորհրդատվություն՝ ՀՀ Արարատի մարզի Արտաշատի տարածաշրջանի 39 հանրակրթական պետական ուսումնական հաստատությունների տնօրենների մասնակցությամբ, որին մասնակցել են նաև ՀՀ Արարատի մարզպետարանի կրթության, մշակույթի և սպորտի վարչության պետի պաշտոնակատար և նույն վարչության կրթության բաժնի պետը:

2020 թ. մայիսի 14-ին և 15-ին ԿՏՄ հանրակրթության վարչության գլխավոր մասնագետի կողմից անցկացվել է հեռավար խորհրդատվություն՝ ՀՀ Արարատի մարզի Արարատի տարածաշրջանի 35 հանրակրթական պետական ուսումնական հաստատությունների տնօրենների մասնակցությամբ, որին մասնակցել են նաև ՀՀ Արարատի մարզպետարանի կրթության, մշակույթի և սպորտի վարչության պետի պաշտոնակատարը և նույն վարչության կրթության բաժնի պետը:

2020 թ. մայիսի 18-ին և 19-ին ԿՏՄ հանրակրթության վարչության գլխավոր մասնագետի կողմից անցկացվել է հեռավար խորհրդատվություն՝ ՀՀ Արարատի մարզի Մասիսի տարածաշրջանի 32 հանրակրթական պետական ուսումնական հաստատությունների տնօրենների մասնակցությամբ։

***ՀՀ Լոռու մարզ***

2020 թ. մայիսի 21-ին ԿՏՄ հանրակրթության վարչության գլխավոր մասնագետների կողմից անցկացվել է հեռավար խորհրդատվություն՝ ՀՀ Լոռու մարզի 9 հանրակրթական պետական ուսումնական հաստատությունների տնօրենների մասնակցությամբ, որին մասնակցում էր նաև ՀՀ Լոռու մարզպետարանի աշխատակազմի կրթության, մշակույթի և սպորտի վարչության պետը:

Քննարկվել են վերահսկողական գործընթացից առաջ ուսումնական հաստատությունների տնօրեններին իրավական, մասնագիտական և մեթոդական աջակցություն տրամադրելու, կադրերի ընտրության և նշանակման վերաբերյալ հարցերը, ինչպես նաև մասնակիցները ծանոթացել են ԿՏՄ 2020թ. տարեկան գործունեության ծրագրով նախատեսված առաջիկա վերահսկողական գործընթացներին (հարցաշար, ձևաթղթեր, ստուգաթերթեր, համապատասխան փաստաթղթեր և այլն), կրթության ոլորտը կարգավորող ՀՀ օրենսդրությանը՝ հնարավոր խախտումները կանխելու և հանրային շահերի պաշտպանությունն ապահովելու նպատակով:

***Նախնական և միջին մասնագիտական կրթության վարչություն***

Վերահսկողական գործընթացից առաջ իրավական, մասնագիտական և մեթոդական աջակցություն ապահովելու նպատակով 2020 թ. մայիսի 25-ին ԿՏՄ նախնական և միջին մասնագիտական կրթության վարչության գլխավոր մասնագետների կողմից անցկացվել է հեռավար խորհրդատվություն նախանական և միջին մասնագիտական կրթական ծրագրեր իրականացնող 7 ուսումնական հաստատությունների տնօրենների մասնակցությամբ՝ ուսումնական հաստատություններում կրթության բնագավառը կարգավորող ՀՀ օրենսդրության պահանջների պատշաճ կիրարկումն ապհովելու նպատակով:

Քննարկման ընթացքում մասնակիցներն իրազեկվել են ՀՀ կառավարության 2018 թվականի հոկտեմբերի 4-ի № 1139-Ն որոշմամբ հաստատված ստուգաթերթերի 3-րդ հավելվածի բովանդակությանը:

Բացատրական աշխատանքներ են տարվել ՀՀ ԿԳ նախարարի 2012թ. ապրիլի 5-ի №254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգի (փոփ. 24.05.2019թ. №05-Ն) վերաբերյալ:

Միջոցառման մասնակիցների հնչեցրած հարցերը հիմնականում վերաբերել են կառավարման խորհրդի անդամների լիազորությունների դադարեցման և խորհրդի անդամի թափուր տեղի համալրման ընթացակարգերին:

ԿՏՄ ղեկավարի տեղակալը և որակի ապահովման բաժնի պետը մասնակցել են խորհրդատվական գործընթացներին՝ իրենց վերապահված լիազորությունների շրջանակներում։

|  |
| --- |
| ***8. Օրենսդրական առաջարկների մասին տեղեկատվություն*** |

ԿՏՄ կողմից ՀՀ ԿԳՄՍ նախարարություն (վերջինիս առաջարկով, ինչպես նաև սեփական նախաձեռնությամբ) են ներկայացվել օրենսդրական փոփոխությունների առաջարկություններ։ Այսպես.

ՀՀ ԿԳՄՍ նախարարության առաջարկով առաջարկություններ և դիտողություններ են տրամադրվել

* «Պարտադիր կրթությունից դուրս մնացած երեխաների բացահայտման և ուղղորդման կարգը սահմանելու մասին»,
* «ՀՀ կառավարության 2010 թվականի մարտի 4-ի N 319-Ն որոշման մեջ փոփոխություն կատարելու մասին»,
* «ՀՀ կառավարության 2002 թվականի հուլիսի 25-ի N 1392-Ն որոշման մեջ փոփոխություններ և լրացումներ կատարելու մասին»,
* «Հայաստանի Հանրապետության կառավարության 2010 թվականի ապրիլի 8-ի N 439-Ն որոշման մեջ փոփոխություններ կատարելու մասին» (չափորոշիչ),
* «Օրենսդրական ակտի և կառավարության որոշման վերաբերյալ պաշտոնական պարզաբանում տվող պետական կառավարման համակարգի մարմինների և համապատասխան բնագավառների ցանկը սահմանելու մասին»

ՀՀ կառավարության որոշումների նախագծերի վերաբերյալ:

ԿՏՄ նախաձեռնությամբ լրացումների և փոփոխությունների 73 առաջարկություններ են ներկայացվել կրթության բնագավառը կարգավորող ստորև բերված նորմատիվ իրավական ակտերի վերաբերյալ.

***-Նախադպրոցական կրթության ոլորտ***

* ՀՀ ԿԳ նախարարի` 26.04.2011թ. N416-Ն հրամանով հաստատված «ՀՀ նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրեր»
* ՀՀ ԿԳ նախարարի` 26.01.2007թ. հ. 29-Ն հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակը, խմբերի խտությունը, նորմատիվները հաստատելու մասին» (հավելված 1)

***-Հանրակրթության ոլորտ***

* Հանրակրթության մասին» ՀՀ օրենք (11-րդ հոդվածի 3-րդ մաս, 16-րդ հոդվածի 8-րդ մաս, 26-րդ հոդվածի 1-ին մաս)
* ՀՀ կառավարության 25.07.2002թ. N 1392-Ն որոշմամբ հաստատված «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրություն (Հավելված 3),
* **ՀՀ կառավարության 14.10.2010թ. N 1391-Ն որոշմամբ հաստատված «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը` համաձայն N 4 հավելվածի»,**
* ՀՀ ԿԳ նախարարի` 25.04.2010թ. **«Հայաստանի Հանրապետության «Պետական հանրակրթական ուսումնական հաստատություն» պետական ոչ առևտրային կազմակերպության կոլեգիալ կառավարման մարմնի` խորհրդի ձևավորման կարգը հաստատելու և ՀՀ ԿԳ նախարարի 2006 թվականի դեկտեմբերի 8-ի N 981-Ն հրամանը ուժը կորցրած ճանաչելու մասին» N 113-Ն հրամանով հաստատված հավելված,**
* ՀՀ ԿԳ նախարարի 15.04.2013թ. «Հանրակրթական ուսումնական հաստատության ուսուցչի թափուր տեղի համար անցկացվող մրցույթի օրինակելի կարգը հաստատելու և ՀՀ ԿԳ նախարարի 2010 թվականի օգոստոսի 2-ի N 1262-Ն հրամանը ուժը կորցրած ճանաչելու մասին» N 396-Ն հրամանով հաստատված հավելված,
* **ՀՀ կրթության և գիտության, պաշտպանության նախարարների 09.11.2011թ. N 1222-Ն համատեղ հրամանով հաստատված կանոնադրություն,**
* ՀՀ ԿԳ նախարարի 03.05.2012թ. «Ուսումնական հաստատության սովորողների կողմից կրթական ծրագրերի յուրացման ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի՝ հաջորդ դասարան կամ հանրակրթության հաջորդ աստիճան փոխադրման կարգը հաստատելու և ՀՀ ԿԳ նախարարի 2011 թվականի ապրիլի 22-ի N391-Ն հրամանն ուժը կորցրած ճանաչելու մասին» N 388-Ն հրամանով հաստատված հավելված,
* ՀՀ ԿԳ նախարարի 24.11.2010թ. N 1640-Ն հրամանով հաստատված «Հայաստանի Հանրապետության հանրակրթական հիմնական ծրագրեր իրականացնող ուսումնական հաստատություն սովորողի ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգ»:

-***Նախնական և միջին մասնագիտական կրթության ոլորտներ***

* **ՀՀ կառավարության 01.07.2004 թ. N 1210-Ն և** 20.06.2002թ. № 1009-Ն որոշումներով հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների» օրինակելի կանոնադրություն,
* ՀՀ կառավարության 06.09.2007թ. «Նախնական մասնագիտական (արհեստագործական) և միջին մասնագիտական հիմնական կրթական ծրագրերի հեռավար (դիստանցիոն) /հավելվածի N2/ և դրսեկությամբ (էքստեռնատ) /հավելված N 1/ ուսուցման կարգերը հաստատելու մասին» N 1028-Ն որոշում,
* **ՀՀ կառավարության 31.01թ.2008թ. Նախնական մասնագիտական (արհեստագործական) և միջին մասնագիտական կրթության՝ հեռավար, դրսեկության կարգով ուսուցումն արգելված մասնագիտությունների ցանկերը հաստատելու մասին** N 118-ն որոշում,
* ՀՀ **ԿԳ ն**ախարարի 05.12.2011**թ.** №1278-Ն հրամանով հաստատված «Ն**ախնական մասնագիտական (արհեստագործական) և միջին մասնագիտական** կրթական ծրագրեր իրականացնող **ուսումնական հաստատութ­յուններում** ուսումնառությունն անավարտ թողած անձի ուսանողական իրավունքների վերականգնման» կարգ,
* ՀՀ **ԿԳ ն**ախարարի 2010թ. հոկտեմբերի 1-ի №1455-Ն հրա­մանով հաստատված«Ուսանողների (ունկնդիրների) մեկ մասնագիտական ուսումնա­կան հաստատությունից այլ ուսումնական հաստատություն տեղափոխման»կարգ,
* ՀՀ ԿԳ նախարարի 12.12.2006 թ. N 997-Ն հրամանով հաստատված ՀՀ նախնական, միջին, բարձրագույն և հետբուհական մասնագիտական ուսումնական հաստատությունների ուսանողներին (մագիստրանտներին) և ասպիրանտներին ակադեմիական արձակուրդ տալու կարգ,
* ՀՀ ԿԳ նախարարի 05.04.2012թ. N 254-Ն հրամանով հաստատված՝ Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության կարգ:

Միաժամանակ առաջարկվել է՝

* դպրոցներում «Ֆիզկուլտուրա» առարկան 1-ին դասարաններում թույլ տալ պարապել դասվարներին.
* հաշվի առնելով արտակարգ իրավիճակում ՀՀ հանրակրթական ուսումնական հաստատությունների սովորողների համար (հատկապես գյուղական համայնքներում) հեռավար ուսուցման իրականացման դժվարությունը` 2019-2020 ուսումնական տարվա ավարտին ամփոփիչ ստուգում կամ ատեստավորում չանցկացնել, համապատասխան դասարաններում տարեկան գնահատականները համարել քննական: Հաջորդ` 2020-2021 ուսումնական տարվա առարկայական ծրագրերը վերանայել` բաց թողնվածը լրացնելու նպատակով.
* ՀՀ կրթության բնագավառը կարգավորող օրենսդրական և ենթաօրենսդրական ակտերում սահմանել արտակարգ իրավիճակում ուսումնական հաստատության կրթական գործընթացի մասնակիցների (տնօրեն, մանկավարժական աշխատող, սովորող, սովորողի ծնող, խորհուրդներ, ...) գործողությունների կարգ.
* ՀՀ-ում ուսուցանվող բոլոր մասնագիտությունների գծով ստեղծել մասնագիտական կրթության պետական կրթական չափորոշիչներ ՀՀ կառավարություն №73-Ն որոշմամբ հաստատված ցանկին համապատասխան (անհրաժեշտության դեպքում կարելի է նշել ցանկը):

ՀՀ ԿԳՄՍ նախարարությունից ստացված պատասխան գրության համաձայն՝ ԿԳՄՍ նախարարության կողմից նախաձեռնված օրենսդրական փոփոխությունների շրջանակում լրացուցիչ կուսումնասիրվեն և հաշվի կառնվեն ԿՏՄ ներկայացրած առաջարկությունները:

Այսպիսով, ելնելով ԿՏՄ կողմից իրականացված վերահսկողական գործառույթների, կանխարգելիչ միջոցառումների արդյունքներից` կրթության բնագավառում ՀՀ օրենսդրության պահանջների խախտումները բացառելու նպատակով ՀՀ ուսումնական հաստատությունների լիազոր մարմիններին առաջարկվում է՝ ուսումնական հաստատությունների տնօրեններին հանձնարարել ուսումնական հաստատությունների ընթացիկ գործունեության ղեկավարումն իրականացնել կրթության բնագավառը կարգավորող ՀՀ օրենսդրությամբ սահմանված կարգով։

***ՌԳՍՊՎԳ վարչություն***